कोलायत में घोषित कॉलेज नहीं खोलने के मसले पर विधायक भाटी-मंत्री माहेश्वरी में बहस
पॉलीटिकल रिपोर्टर | बीकानेर
पिछलीसरकार के कार्यकाल में घोषित सरकारी कॉलेज अब तक चालू नहीं होने का मसला सोमवार को विधानसभा में जब विधायक भंवरसिंह भाटी ने उठाया तो इस कदर तूल पकड़ गया कि मंत्री किरण माहेश्वरी से बहस हो गई। राजनीतिक भेदभाव के आरोप लगे तो माहेश्वरी ने इसे नकारा। इस पर भाटी बोले, भेदभाव नहीं है तो इसी सत्र में कॉलेज खोलो। आखिरकार एक बार फिर बात उसी बिंदु पर आकर टिक गई कि पूर्ववर्ती सरकार ने बगैर वित्तीय प्रावधान किए वाहवाही लूटने के लिए जो घोषणाएं की थी उनकी समीक्षा के लिए रोका गया।
भाटी ने कहा, कांग्रेस सरकार ने कॉलेज मंजूर किया। प्रिंसिपल नियुक्त कर दिया। चूंकि एडमिशन का वक्त निकल गया था इसलिए यह कॉलेज 2014 में चालू होना था लेकिन सरकार बदलते ही इस कॉलेज को भी बाकी 46 कॉलेजों की समीक्षा समिति में डाल दिया। खुद भाजपा ने अपने संकल्प में हर उपखंड मुख्यालय पर कॉलेज खोलने की घोषणा की थी। तीन बजट सत्र निकल गए। चौथा बजट पेश होने जा रहा है, आखिर कब खोलेंगे कोलायत में कॉलेज?
विधानसभा
तकनीकी विवि पर भी हुई थी बहस
भाटीऔर माहेश्वरी के बीच इससे पहले तीन मार्च को निर्वाण विश्वविद्यालय पर चल रही बहस के दौरान बीकानेर की टेक्नीकल यूनिवर्सिटी का मुद्दा उठाने पर भी बहस हुई थी। तब भी भाटी ने कहा था, निजी यूनिवर्सिटी के साथ ही गरीब बच्चों के लिए सरकारी यूनिवर्सिटी की तरफ भी ध्यान दें। बीकानेर में तकनीकी विवि खोलने की घोषणा मुख्यमंत्री कर चुकी है। उसे पूरा करें। इस पर संसदीय कार्यमंत्री राजेन्द्र राठौड़ ने भी आपत्ति जताई थी। मंत्री माहेश्वरी ने कहा था, तकनीकी यूनिवर्सिटी सरकार की घोषणा है इसे पूरा करने को तत्पर है। इस पर चल रही तथ्यात्मक कार्रवाई आपको अलग से बता दूंगी।
भेदभाव पर आरोप प्रत्यारोप
भंवरसिंह भाटी : कोलायतशिक्षा के क्षेत्र में पिछड़ा ब्लॉक है। यहां कॉलेज खोलने में भेदभावपूर्ण व्यवहार नहीं करें।
किरणमाहेश्वरी : भेदभावतो आपकी पूर्ववर्ती कांग्रेस सरकार ने किया। कार्यकाल के आखिरी छह महीनों में 27 कॉलेज घोषित किए। इनमें से एक भी बीजेपी एमएलए के क्षेत्र में नहीं था?
भंवरसिंहभाटी : कोलायत,खाजूवाला दोनों जगह कॉलेज घोषित हुए। दोनों ही जगह भाजपा विधायक थे।
bho_Deva bho_Deva hin_Deva hin_Deva awa_Deva hin_Deva hin_Deva mag_Deva hin_Deva hin_Deva awa_Deva